ಪಬ್ಲಿಕ್ ಮ್ಯೂಸಿಕ್‍ಗೆ 6ನೇ ವಸಂತದ ಸಂಭ್ರಮ

ನಿಮ್ಮ ನೆಚ್ಚಿನ ಪಬ್ಲಿಕ್ ಮ್ಯೂಸಿಕ್‍ಗೆ ಇಂದು ಆರರ ಸಂಭ್ರಮ. ಸೆಪ್ಟೆಂಬರ್ 28, 2014ರಂದು ಪಬ್ಲಿಕ್ ಟಿವಿಯ ಕೂಸು ಪಬ್ಲಿಕ್ ಮ್ಯೂಸಿಕ್ ತನ್ನ ಸಂಗೀತ ಪಯಣವನ್ನು ಶುರು ಮಾಡಿತ್ತು. ಇಂದು ಪಬ್ಲಿಕ್ ಮ್ಯೂಸಿಕ್‍ ಆರನೇ ವರ್ಷದ ವಾರ್ಷಿಕೋತ್ಸವವನ್ನು ಆಚರಿಸುತ್ತಿದೆ.

ಆರರ ಮ್ಯೂಸಿಕ್ ತೇರಿನಲ್ಲಿ ಎಸ್.ಪಿ ಬಾಲಸುಬ್ರಹ್ಮಣಂ ಅವರ ನೆನಪನ್ನು ಮೆಲುಕು ಹಾಕೋದರ ಜೊತೆಗೆ ಆ ಆಚರಣೆಯನ್ನು ಅವರಿಗೆ ಅರ್ಪಣೆ ಮಾಡಲಾಗುತ್ತಿದೆ. ಪಬ್ಲಿಕ್ ಮ್ಯೂಸಿಕ್ 6 ವರ್ಷಗಳ ಆಚರಣೆಗೆ ಸ್ಯಾಂಡಲ್‍ವುಡ್‍ನ ಸ್ಟಾರ್ ನಟರಾದ ಪುನಿತ್ ರಾಜ್‍ಕುಮಾರ್, ಕಿಚ್ಚ ಸುದೀಪ್, ರಮೇಶ್ ಅರವಿಂದ್, ಅರ್ಜುನ್ ಜನ್ಯ ಸೇರಿದಂತೆ ಸ್ಟಾರ್ ನಟ-ನಟಿಯರು ಗಾಯಕರು, ಮ್ಯೂಸಿಕ್ ಡೈರೆಕ್ಟರ್ಸ್ ಶುಭ ಕೋರಿದ್ದಾರೆ.

ಇನ್ನೂ ಇಂದಿನ ಕಾರ್ಯಕ್ರಮದಲ್ಲಿ ಬಿಗ್‍ಬಾಸ್ ಖ್ಯಾತಿಯ ಶೈನ್ ಶೆಟ್ಟಿ, ಚಂದನಾ, ಸಿಂಗರ್ ಅನುರಾಧ ಭಟ್, ಕಿಸ್ ಹೀರೋ ವಿರಾಟ್ ಹಾಗೂ ದಿಯಾ ಖುಷಿ ಕಾಣಿಸಿಕೊಳ್ಳಲಿದ್ದಾರೆ. ಇವರ ಜೊತೆಗೆ ರ‍್ಯಾಪರ್ ಚಂದನ್ ಶೆಟ್ಟಿ, ಪಾರು ಸಿನಿಮಾದ ನಟ-ನಟಿ ಹಾಗೂ ಕಾಮಿಡಿ ಕಿಲಾಡಿಗಳು ಖ್ಯಾತಿಯ ನಯನ- ಸೂರಜ್ ಕೂಡ ಆಚರಣೆಯಲ್ಲಿ ನಿಮ್ಮನ್ನ ಮನರಂಜಿಸಲಿದ್ದಾರೆ.